અમદાવાદઃ એશિયન ગેમ્સ-2018માં ગુજરાતનું નામ રોશન કરનારા ખેલાડીઓ આજે અમદાવાદ એરપોર્ટ પર આવી પહોંચ્યા હતા. અમદાવાદ એરપોર્ટ ખાતે પહોંચેલા એશિયન ગેમ્સ-2018 વિજેતા થયેલા ગુજરાતના ચાર ખેલાડીઓનું અમદાવાદ એરપોર્ટ ખાતે ભવ્ય સ્વાગત કરવામાં આવ્યું હતું. ત્યારે આ પ્રસંગે અમદાવાદ એરપોર્ટ પર રાજ્યકક્ષાના પ્રધાનો ગણપત વસાવા અને રમણ પાટકર આ રમતવીરોનું સ્વાગત કરવા માટે ઉપસ્થિત રહ્યાં હતાં. એશિયન ગેમ્સ 2018માં ડાંગની સરિતા ગાયકવાડ, ટેબલ ટેનિસમાં બ્રોન્ઝ મેડલ જીતનાર હરમીત દેસાઈ, માનવ ઠક્કર અને અંકિતા રેના જેવા ચાર ખેલાડીઓએ ગુજરાતનું નામ રોશન કર્યું છે. ગુજરાતના આ તારલાઓ જ્યારે એરપોર્ટ પર આવ્યા ત્યારે તેમને પારંપરિક ઢબે અવકારવામાં આવ્યા છે. તેમના સ્વાગતમાં ડાંગી નૃત્ય કરવામાં આવ્યું હતું.